บอกว่าเป็นขี้หูอุดตันค่ะ แต่แคะไม่ออกเลยให้ยาละลายขี้หูมา หยอดยาแล้วหูอื้อเป็นวันๆ เลยเอาไม้แคะหูแคะเข้าไปมีเศษขี้หูออกมาค่ะ แล้วก็แสบหูนิดหน่อย แบบนี้เป็นไรหรือป่าวคะ ถ้าหยอดยาละลายขี้หูไปจะอักเสบเพิ่มไหมคะ
สวัสดีค่ะ การใช้ยาหยอดละลายขี้หู จะไม่เพิ่มโอกาสเกิดหูอักเสบค่ะ อาการแสบน่าจะเป็นจากการบาดเจ็บจากการแคะหูมากกว่าค่ะแต่ยาหยอดละลายขี้หู หากเป็นตัวโซเดียมไบคาร์บอเนต หลังจากหยอด อาจทำให้ตัวขี้หูขยายตัวแล้วไปอุดหูชั้นนอก ทำให้รู้สึกหูอื้อมากขึ้น ซึ่งหากเป็นลักษณะนี้ จะแนะนำให้ใช้ยาหยอดหู หยอดให้บ่อยขึ้น อาจเป็น 7-8ครั้งต่อวัน เพื่อให้ขี้หูอ่อนลงและออกมาเองได้ค่ะดังนั้นแนะนำ ว่าให้หยอดยาบ่อยขึ้น และรอดูอาการก่อนได้ค่ะ หากอาการหูอื้อไม่ดีขึ้น แนะนำไปพบแพทย์เพื่อตรวจวินิจฉัยโรคอีกทีนะคะ และไม่แนะนำให้ใช้ไม้แคะหู หรือไม้พันสำลีแคะหูนะคะสามารถอ่านเพิ่มเติมได้ที่นี่ค่ะ